Diari Oficial de la Generalitat Valenciana


Sumari del DOGV 4654, del 19-12-2003 (2003/13190)

ORDE d'11 de desembre de 2003, de la Conselleria d'Agricultura, Pesca i Alimentació, per la qual s'establixen ajudes per a pal·liar els danys produïts per les tempestes patides durant el mes de setembre de 2003, que han afectat la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4654

Data del DOGV
:   19-12-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/13416


Data del document
:   11-12-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * Vallada
    * Vilamarxant
    * Pego
    * Montesa
    * ajuda a l'agricultura
    * ajuda pública
    * suport econòmic
    * agricultor
    * catàstrofe agrícola

ORDE d'11 de desembre de 2003, de la Conselleria d'Agricultura, Pesca i Alimentació, per la qual s'establixen ajudes per a pal·liar els danys produïts per les tempestes patides durant el mes de setembre de 2003, que han afectat la Comunitat Valenciana. [2003/M13472]
  
Durant el mes de setembre de 2003, la Comunitat Valenciana, s'ha vist afectada per fenòmens tempestuosos, amb forts vents, pluja i pedra.
  
Estos fenòmens van assolir en alguns llocs una intensitat inusitada, que va produir la destrucció de collites i danys en branques i troncs de distintes espècies llenyoses.
  
Ja que en les condicions actuals de l'assegurança agrària només es cobrixen els danys que patixen les collites, la Conselleria d'Agricultura, Pesca i Alimentació ha decidit establir mesures de caràcter excepcional consistents en ajudes econòmiques als tractaments que permeten la recuperació de l'arbratge de les explotacions afectades.
  
En virtut d'això, fent ús de les competències que tinc atribuïdes i a proposta del director general de Producció i Comercialització Agrària,
  
ORDENE
  
Article 1
  
La Conselleria d'Agricultura, Pesca i Alimentació concedirà ajudes econòmiques als titulars d'explotacions agràries que hagen resultat greument afectades per les tempestes que s'han produït durant el mes de setembre de 2003 als municipis de la Comunitat Valenciana que es detallen en l'annex I.
  
Article 2
  
Els auxilis econòmics tenen per objecte contribuir a la recuperació de l'arbratge de les explotacions agràries afectades mitjançant la subvenció al cost dels productes utilitzats en els tractaments realitzats per previndre la possible via d'entrada d'infeccions en les plantacions.
  
Article 3
  
L'import de l'ajuda serà el de la totalitat dels gastos de compra de productes fungicides i/o cicatritzants que figuren en la factura corresponent, amb els màxims establits en el present article.
  
Els imports màxims de subvenció per a la compra de productes i/o cicatritzants seran els següents:
  
Cultiu Euros/hectàrea
  
Cítrics i fruiters de regadiu 50,00
  
Oliverar, ametler, fruiters de secà i altres 25,00
  
Article 4
  
Les sol·licituds d'ajuda es presentaran, mitjançant impresos que seran facilitats per la Conselleria d'Agricultura, Pesca i Alimentació, a les oficines comarcals de la Conselleria o en qualsevol dels llocs que determina l'article 38 de la Llei 30/1992, en el termini de 10 dies a partir de la data de publicació d'esta orde en el Diari Oficial de la Generalitat Valenciana.
  
Article 5
  
Les sol·licituds d'ajuda hauran d'anar acompanyades de la documentació següent:
  
- Fotocòpia confrontada del NIF/CIF del sol·licitant.
  
- Fotocòpia confrontada de la cèdula cadastral o rebut de la contribució o qualsevol altre document que n'acredite la titularitat.
  
- Factures de compra de productes fungicides i/o cicatritzants utilitzats.
  
- Full de manteniment de tercers.
  
No obstant això, les sol·licituds d'ajuda es podran tramitar de forma col·lectiva, per part de les cooperatives o SAT, per als seus socis; en este cas, la documentació a aportar serà la següent:
  
- Fotocòpia confrontada del CIF de l'entitat.
  
Certificat del president de l'entitat en què s'indicarà la relació de socis als quals els ha estat subministrat algun dels productes fungicides o cicatritzants. Així mateix s'indicarà NIF/CIF, cognoms i nom del beneficiari, cultiu, terme municipal, polígon, parcel·la i superfície tractada.
  
- Factures de compra de productes fungicides i/o cicatritzants utilitzats o bé document de càrrec a cada soci, emés per la cooperativa o SAT, del producte empleat.
  
- Full de manteniment de tercers on figuraran les dades de la cooperativa o SAT.
  
Article 6
  
Les factures justificants dels gastos de compra de productes fungicides i/o cicatritzants hauran de tindre data posterior a la del sinistre, encara que sense excedir el termini de 30 dies de la dita data.
  
Article 7
  
Els imports globals de les subvencions regulades en la present orde seran els següents:
  
60.000 euros, a càrrec de l'aplicació pressupostària 12.50.14.8555.694.20.2, línia 1698, de l'exercici 2003.
  
Si la quantia resultant de les ajudes sol·licitades supera el total establit, es procedirà a un prorrateig entre les sol·licituds amb dret a subvenció.
  
Disposició addicional
  
Primera
  
Es faculta el director general de Producció i Comercialització Agrària perquè dicte totes les disposicions que trobe oportunes per al desplegament de la present orde.
  
Segona
  
Es delega en els directors territorials de la Conselleria d'Agricultura, Pesca i Alimentació l'emissió de la resolució de concessió i pagament, una vegada efectuades les comprovacions oportunes.
  
Disposició final
  
Primera
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 11 de desembre de 2003
  
La consellera d'Agricultura, Pesca i Alimentació,
  
GEMA AMOR PÉREZ
  
ANNEX I